**Naziv obveznika: HRVATSKA KNJIŽNICA I ČITAONICA SALI**

**Brij RKP-a: 35239 Razina: 21 Proračunski korisnik JLPRS**

**Matični broja: 01583387 Razdjel: 000 Nema razdjela**

**OIB: 68404358413 Šifra djelatn: 9101 Djelatn. knjižnica i arhiva**

**Sjedište: 23281 SALI Šifra Županije: 379 Općina Sali**

**Adresa: Sali II 69 Razdoblje: od 01.01.2021. do 31.12.2021.**

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 01. SIJEČNJA DO 31. PROSINCA 2021. GODINE**

Općina Sali osnovala je 2000. godine Hrvatsku knjižnicu i čitaonicu Sali sa sjedištem, u Salima. Hrvatska knjižnica i čitaonica Sali obavlja svoju djelatnost na jednoj lokaciji. Ima dva stalno zaposlena djelatnika od kojih je Ante Mihić ujedno i ravnatelj. Proračunski korisnik obavlja djelatnost knjižničarstva i nije obveznik PDV-a. Rashodi poslovanja redovite djelatnosti financiraju se iz nadležnog proračuna, a manjim dijelom od naplate usluga korisnicima, te donacijama.

Izvještaji o imovini i vlastitim izvorima, prihodima i rashodima, primicima i izdacima iskazani su za razdoblje od 01. siječnja do 31. prosinca 2021. godine, a dobiveni su iz Glavne knjige proračunskog korisnika, izrađene u programu Synesis.

Poslovanje Hrvatske knjižnice i čitaonice Sali obavlja se preko vlastitog računa, otvorenog u OTP banci, IBAN:0324070001100123947.

**Zakonodavni okvir**

* Zakon o proračunu (NN 87/08, 136/12 i 15/15)
* Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17, 38/17, 112/18, 126/19, 145/20 i 32/21)

**Bilješke uz izvještaj o prihodima i rashodima, primicima i izdacima:**

Bilješka 1.

AOP 045 – Pomoći iz inozemstva i od subjekata unutar općeg proračuna

Odnose se na kapitalne pomoći Ministarstva kulture. Sredstva su utrošena namjenski, te su korekcijom rezultata evidentirana kao pokriće manjka prihoda od nefinancijske imovine.

Bilješka 2.

AOP 119 – Prihodi od prodaje proizvoda i robe, te pruženih usluga i prihodi od donacija, te povrati po protestnim jamstvima

Odnose se na prihode od pruženih usluga, odnosno uplatu članarine, a uvećani su za 13% u odnosu na proteklu godinu.

Bilješka 3.

AOP 128 – Prihodi iz nadležnog proračuna i od HZZO-a na temelju ugovornih obveza

96% prihoda iz nadležnog proračuna odnosi se na financiranje rashoda poslovanja, odnosno rashode za zaposlene, materijalne i financijske rashode. Preostalih 10.996,96 kuna, (4%) se odnosi na uplatu Općine Sali kao osnivača za financiranje rashoda za nabavu nefinancijske imovine koji su u cijelosti utrošeni na nabavu nove knjižne građe.

Bilješka 4.

AOP 147 – Rashodi za zaposlene

Uvećani su za 35,5% u odnosu na proteklu godinu radi zaposlenja nove djelatnice i prestanka njenog statusa pripravništva.

Bilješka 5.

AOP 158 – Materijalni rashodi

Umanjeni su za 78% u odnosu na proteklu godinu, a umanjenje se najvećim dijelom odnosi na prestanak plaćanja Intelektualne i osobne usluge za rad preko studentskog servisa, odnosno zaposlenja nove djelatnice.

Bilješka 6.

AOP 191 – Financijski rashodi

Odnose se na bankarske usluge i usluge platnog prometa.

Bilješka 7.

AOP 344 **-** Rashodi za nabavu nefinancijske imovine

Odnose se na nabavu kapitalne imovine, odnosno nabavu nove knjižne građe financirane sa kapitalnom pomoći iz Ministarstva kulture, te Prihodom iz nadležnog proračuna za financiranje rashoda za nabavu nefinancijske imovine.

Bilješka 8.

AOP 639 - Manjak prihoda i primitaka za pokriće u sljedećem razdoblju

U 2021. godini Hrvatska knjižnica i čitaonica Sali je ostvarila 279.896 kuna prihoda poslovanja, što je za 14,7% više od protekle godine, 249.847 kuna rashoda poslovanja koji su za 8,1% uvećani u odnosu na proteklu godinu, 25.075 kuna rashoda za nabavu nefinancijske imovine, iz čega proizlazi 4.974 kune viška prihoda i primitaka. Zajedno sa prenesenim manjkom prihoda i primitaka od 16.786 kuna čine 11.812 kuna manjka prihoda i primitaka za pokriće u sljedećem razdoblju. Raspored rezultata i provedba korekcije prikazani su u bilješci 12. (obrazac Bilanca- AOP 239).

**Bilješke uz bilancu stanja na dan 31.12.2021. godine**

U obrascu Bilanca stanja na dan 31.12.2021. godine, koji predstavlja vrijednosno iskazani pregled imovine, obveza i vlastitih izvora, ne postoje ugovorni odnosi koji uz ispunjenje određenih uvjeta mogu postati obveza ili imovina, te ne postoje nikakva dana ili dobivena jamstva, založna prava ili drugi instrumenti osiguranja plaćanja. Sadržaj evidencije sudskih sporova nije prikazan jer se ne vode nikakvi sudski sporovi.

Bilješka 9.

AOP 002 – Nefinancijska imovina

Ispravak vrijednosti proizvedene dugotrajne nefinancijske imovine izvršen je linearnom metodom po propisanim stopama ispravka vrijednosti dugotrajne imovine, te u 2021. godini iznosi 29.182 kune. Osim nabavke knjižne građe u iznosu od 25.074,57 kuna, koja je financirana od nadležnog ministarstva, i osnivača, nije bilo nabave druge dugotrajne imovine, te je sadašnja vrijednost nefinancijske imovine na kraju izvještajnog razdoblja za 5,7% manja nego na početku izvještajnog razdoblja.

Bilješka 10.

AOP 064 – Novac u banci i blagajni

Stanje novčanih sredstava na dan 31.12.2021. godine iskazano na ovom AOP-u odnosi se na:

Novac u OTP banci IBAN:0324070001100123947 4.254,10 kuna

Novac u blagajni 4.575,78 kuna

Novac u banci i blagajni čini cijelu financijsku imovinu, usklađeni su sa bankovnim izvodom i blagajničkim dnevnikom. Nema nenaplaćenih potraživanja, pa sukladno članku 37.a Pravilnika o izmjenama i dopunama Pravilnika o proračunskom računovodstvu i računskom planu nije proveden ispravak vrijednosti potraživanja jer nema kašnjenja u naplati preko godine dana, kao ni pokretanja stečajnog postupka ili likvidacijskog postupka nad dužnicima.

Bilješka 11.

AOP 170 – Obveze

Ukupne obveze iznose 20.642,18 kuna i za 16,5% su umanjene u odnosu na proteklu godinu. 97% ukupnih obveza čine obveze za zaposlene, 2% čine obveze za materijalne rashode, a 1% se odnosi na obvezu za ostale financijske rashode. Sve obveze za rashode poslovanja spadaju u nedospjele obveze. Redovito se podmiruju zahvaljujući uplatama osnivača, odnosno pravovremenim financiranjem rashoda poslovanja, te su sve podmirene do dana predaje ovih izvještaja.

Bilješka 12.

AOP 239 – Višak/manjak prihoda

Temeljem članka 82. Pravilnika o proračunskom računovodstvu i računskom planu provedena je korekcija utvrđenog rezultata za iznos uplaćen u 2021. godini koji je evidentiran na računima 6332-*Kapitalne pomoći proračunu iz drugih proračuna (20.000,00 kuna) i 67121-Prihodi iz nadležnog proračuna za financiranje rashoda za nabavu nefinancijske imovine (5.074,57 kuna)*. *N*amijenjena sredstva su u cijelosti utrošena za nabavu nove knjižne građe u 2021. godini. Zaduženjem računa viška prihoda poslovanja, a odobravanjem računa manjka prihoda od nefinancijske imovine, konačni rezultat je evidentiran kao:

* *2.070,08 kuna manjka prihoda poslovanja i*
* *9.742,22 kune manjka prihoda od nefinancijske imovine.*

***Prikaz:***

|  |  |  |  |
| --- | --- | --- | --- |
| **opis** | **prihodi poslovanja** | **prihodi od nefinancijske imovine** | **ukupno** |
| Rezultat poslovanja-preneseni 31.12.2021. | -7.044,38 | -9.742,22 |  |
| Odluka o rasporedu rezultata u 2020. godini | - | - |  |
| ***Manjak prihoda – preneseni*** | -7.044,38 | -9.742,22 | -16.786,60 |
|  |  |  |  |
| višak prihoda ostvaren u 2021. | +30.048,87 |  |  |
| manjak prihoda ostvaren u 2021. |  | -25.074,57 |  |
| ***Rezultat prije korekcije*** | ***+23.004,49*** | ***-34.816,79*** | ***-11.812,30*** |
| 1.korekcija (konto 6332 i 67121) | -25.074,57 | +25.074,57 |  |
|  |  |  |  |
| **Manjak prihoda poslovanja 31.12.2021.****-za prijenos u sljedeće razdoblje** | **-2.070,08** |  |  |
| **Manjak prihoda od nefinanc. Imov.31.12.2021.****-za prijenos u sljedeće razdoblje** |  | **-9.742,22** | **-11.812,30** |

**Bilješke uz obrazac RAS-funkcijski**

Bilješka 13.

AOP 104 – Službe rekreacije i sporta

Iznos naveden pod ovim AOP-om odgovara ukupno iskazanim rashodima poslovanja i rashodima za nabavu proizvedene dugotrajne nefinancijske imovine.

**Bilješke uz obrazac Obveze**

Bilješka 14.

AOP 038 – Stanje obveza na kraju izvještajnog razdoblja

Stanje obaveza na kraju izvještajnog razdoblja je za 16,5% manje u odnosu na početak izvještajnog razdoblja. Cjelokupan iznos obveza spada u nedospjele obveze, te su sve podmirene u siječnju 2022. godine.

U Salima, 31.01.2022. godine

Osoba za kontaktiranje: Jelena Grbin

Telefon za kontakt: 023377042

Osoba koja je izradila financijske izvještaje: Jelena Grbin

Ravnatelj: Ante Mihić